Suzanna Bombardye cinayəti

Suzanna A. Bombardye (; 14 mart 1966–22 iyun 1980) — 22 iyun 1980-ci ildə qaçırılan, təcavüzə uğrayan və bıçaqlanan qız. Onun cəsədi 27 iyun San-Fransiskonun 60 mil şərqində, Antiok körpüsünün yaxınlığında, Antiokun şərqindəki San-Hoakin çayında üzən bir balıqçı tərəfindən tapıldı. 11 dekabr 2017-ci il əsaslı DNT analizindən sonra məhkum edilmiş seksual cinayətkar 63 yaşlı Mitçell Linn Bekom əsas şübhəli olaraq həbs edildi. O, ölümcül silahdan istifadə etməklə qətl, təcavüz, adam oğurluğunda ittiham edilmişdir. Bu, Antiokda üstü açılmayan ən qədim cinayət idi. Suzannanın cinayəti zamanı Bekom onun ailəsini tanıyırdı.

Suzanna təcavüzə uğradı, sinəsindən bıçaqlandı və onun ürəyi deşildi. O, bacısının uşağına baxarkən Antiokda bacısının yaşadığı qəsəbədən oğurlandı. Suzannanın bacısı Stefani Mallen onu axtararkən saat 4-də evə çatdı. Suzannanın atası Ted qatili tanıdığını bildirdi.

 Ümumi məlumat 
On dörd yaşındakı Suzanna öldürüldüyü zaman Antiok orta məktəbində oxuyurdu. O, həmçinin Gənc Sxolastik Federasiyasına üzv idi. O, Lafayetedəki Queen of Heaven Cemetery-də dəfn edildi. Cennifer Ketlin Gibbons 2014-cü ildə onun məzarına rast gəldi və həll olunmamış işlə bağlı bloq yazmağa başladı. Bu, ictimaiyyət üçün və sonradan müstəntiqlər üçün diqqət mərkəzində saxlanıldı.

2005-ci ildə Suzannanın işi ilə bağlı DNT profili yaratmaq üçün DNT nümunələri San Mateo Rayon Şerifinin Ədli Tibb Laboratoriyasına göndərildi. 2017-ci ilin əvvəlində DNT analiz texnologiyasındakı irəliləyişlərdən sonra Antiok polisi aşkar etmişdir ki, Kompleks DNT İndeksi Sistmei () şərti olaraq Bekomu hüquq pozuntusu törədən şəxs kimi müəyyənləşdirmişdir. Əlavə testlərdən sonra DNT örnəkləri federal DNT məlumat bazası vasitəsilə Bekom ilə konkret əlaqələndirildikdə, o, evində həbs edildi.

1973-cü ildə Bekom bir neçə cinayətə görə ittiham edildi, məhkum olundu və bir qisim cinayətə görə beş il, digər cinayətlərə görə ömürlük azadlıqdan məhrum edildi. 1981-ci ildə daha bir neçə cinayətə görə məhkum edildi və 24 il həbs cəzası aldı. O, 2002-ci ildə seksual cinayətkar kimi qeydə alınmayıb və ona görə dörd il həbs cəzasına məhkum edilib.

 Şübhəli 
Mitçell Linn Bekom (d.21 mart 1954) Kaliforniya ştatının Naytsen şəhərindəndir. Onun qəhvəyi gözləri və qəhvəyi saçları var. O, uzun müddət bu işdə şübhəli idi. Səlahiyyətlilər Bekomun DNT –sini digər naməlum, hələ də üstü açılmamış işlərlə uyğunlaşdırmağa çalışacaqlar.

 İstinadlar 

 Xarici keçidlər 
 Defrosting Cold Cases
 KTVU News video report for low-vision readers 
 NBC News video report for low-vision readers
Kateqoriya:1980-ci illərdə itkin düşənlər